Şase persoane s-au înecat, în timp ce alte cinci şi-au pierdut viaţa în urma prăbuşirii unor case sau căderii unor copaci, au precizat autorităţile. Bilanţul anterior era de şase morţi şi 2.600 de sinistraţi.
Peste 1.200 de locuinţe au fost inundate. Imagini spectaculoase au arătat torenţi trecând cu repeziciune prin sate, oameni avansând prin apa care le ajungea până la brâu sau creând lanţuri umane pentru a scoate alţi săteni din casele lor.
Mai multe drumuri şi poduri au fost inundate şi izolate.
O particularitate a acestui ciclon este că traiectoria sa a fost confirmată abia în ultimul moment
Gamane a fost reclasificat miercuri seară ca furtună tropicală puternică şi este aşteptat să părăsească insula din Oceanul Indian joi seară, potrivit celor mai recente prognoze meteo.
O particularitate a acestui ciclon este că traiectoria sa a fost confirmată abia în ultimul moment. Până cu 12 ore înainte de a atinge uscatul, previziunile estimau că acesta va ocoli pur şi simplu insula.
De asemenea, ciclonul este foarte stagnant, viteza sa de deplasare fiind lentă, iar acţiunea sa distructivă, concentrată.
Circa zece furtuni sau cicloane traversează anual sud-vestul Oceanului Indian în timpul sezonului ciclonic, din noiembrie până în aprilie, conform Agerpres.
Fiți la curent cu ultimele noutăți. Urmăriți DCNews și pe Google News